Diari Oficial de la Generalitat Valenciana


Sumari del DOGV 2258, del 03-05-1994 (1994/831301)

RESOLUCIÓ de 15 de març de 1994, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda incoar l'expedient de delimitació de l'entorn de protecció de la casa senyalada amb el número 15 del carrer Gravina (coneguda com a palau del Comte Lumiares, de la ciutat d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831301


Data del document
:   15-03-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 15 de març de 1994, de la Direcció General de Patrimoni Artístic de la Conselleria de Cultura de la Generalitat Valenciana, per la qual s'acorda incoar l'expedient de delimitació de l'entorn de protecció de la casa senyalada amb el número 15 del carrer Gravina (coneguda com a palau del Comte Lumiares), de la ciutat d'Alacant. [94/2590]  
Atès que per l'Ordre de 13 d'octubre de 1975 (BOE 18.11.75) es va declarar bé d'interès cultural com a monument la casa senyalada amb el número 15 del carrer Gravina, de la ciutat d'Alacant.  
Vist l'informe del Servei de Patrimoni Arquitectònic favorable a la incoació de l'expedient de delimitació de l'entorn de protecció del monument.  
Atès el que disposen els articles 9 de la Llei 16/1985, de 25 de juny, del Patrimoni Històric Espanyol, i 11 del Reial Decret 111/1986, de 10 de gener, per al desplegament parcial d'aquesta llei, resolc:  
1. Incoar l'expedient de delimitació de l'entorn de protecció de la casa senyalada amb el número 15 del carrer Gravina, d'Alacant. L'entorn de protecció és delimitat en els annexos que s'adjunten a aquesta resolució.  
2. Traslladar aquesta resolució a l'alcalde-president de l'Ajuntament d'Alacant i fer-li saber que, d'acord amb l'article 19 en relació amb l'11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
3. Que, d'acord amb l'article 12.2 del Reial Decret 111/1986, de 10 de gener, per al desplegament parcial de la Llei 16/1985, es notifique aquesta resolució als interessats, als efectes oportuns.  
4. Que aquesta resolució amb els annexos siga publicada en el Diari Oficial de la Generalitat Valenciana i en el Butlletí Oficial de l'Estat.  
Cosa que es fa pública als efectes oportuns.  
València, 15 de març de 1994.- El director general de Patrimoni Artístic: Salvador Aldana Fernández.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció de la casa senyalada amb el número 15 del carrer Gravina (coneguda com a palau del Comte Lumiares) d'Alacant, consisteix a incloure dins la seua àrea els següents elements urbans:  
- Parcel·les que limiten directament amb la que ocupa el BIC, en què qualsevol intervenció que es realitze el pot afectar tant visualment com físicament.  
- Parcel·les que donen al mateix espai públic que el BIC i que constitueixen el seu entorn visual i ambiental immediat i en què qualsevol intervenció que es realitze pot comportar una alteració de les seues condicions de percepció o del caràcter de l'espai urbà.  
- Espais públics en contacte directe amb el BIC i les parcel·les enumerades anteriorment i que constitueixen part del seu ambient urbà immediat.  
- Edificacions i qualsevol element del paisatge urbà que, encara que no tinguen una situació immediata al BIC, afecten de forma fonamental la seua percepció.  
ANNEX II  
Àrea de protecció  
a) Descripció literal de la delimitació  
Origen: encontre del carrer Bendicho amb el carrer Gravina. Punt A.  
Sentit: horari.  
Línia delimitadora: des de l'origen la línia segueix l'eix del carrer Bendicho fins a l'encontre amb l'eix del carrer Jordi Joan, segueix l'eix d'aquest carrer fins a la prolongació mitgera est de la casa núm. 14 del carrer Jordi Joan; gira a l'interior de l'illa de cases i de les mitgeres de la casa núm. 15-17, en la seua prolongació fins a l'encontre de les façanes del costat sud del carrer Gravina núm. 18, continua per aquesta façana que comprèn la casa núm. 16 i la que té accés pel carrer Bendicho núm. 5, d'aquí fins a l'encontre amb el punt A d'origen.  
b) Descripció gràfica  
Segons el pla que s'hi adjunta.